stanford-oval/wikipedia huggingface dataset:
Slovnaft
Aiheesta muualla

https://slovnaft.sk/en/
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Slovnaft
Käännös suomeksi
The Chicks

| The Chicks |
| --- | --- |
 Dixie Chicks Texasin Austinissa 2006.
Tiedot
Toiminnassa:  1989– 
Tyylilaji:  country country rock bluegrass folk pop
Kotipaikka:  Yhdysvallat
Laulukieli:  englanti
Jäsenet:  Natalie Maines, laulu, kitara   Martie Maguire, viulu, alttoviulu, mandoliini, kitara, basso, taustalaulu   Emily Robison, kitara, basso, banjo, dobro, harmonikka, taustalaulu  
Entiset jäsenet:  Laura Lynch, laulu, basso (1989–1995)  Robin Lynn Macy, laulu, kitara (1989–1992) 
Levy-yhtiö:  Columbia Records   Sony BMG  
Aiheesta muualla
DixieChicks.com
Infobox OKNimi-testi OK: 
The Chicks (aiemmin Dixie Chicks) on yhdysvaltalainen countrypop-trio. Se on parhaiten myynyt naisyhtye, joka kesäkuuhun 2006 mennessä oli myynyt 30 miljoonaa albumia. Yhtyeen alkuperäiset jäsenet olivat Emily Robison, Martie Maguire, Laura Lynch ja Robin Lynn Macy. Yhtye jäi trioksi Macyn lähdettyä vuonna 1992. Laura Lynchin korvasi vuonna 1995 Natalie Maines.
Yhtye perustettiin vuonna 1989 Dallasissa, Texasissa. Vuosien kamppailun ja henkilövaihdosten jälkeen Dixie Chicks saavutti 1990-luvun alussa suuren suosion country- ja poprintamalla. He julkaisivat sellaisia hittejä kuin ”Wide Open Spaces”, ”Cowboy Take Me Away” ja ”Long Time Gone”. Jäsenet tulivat tunnetuksi vahvoista persoonistaan, musikaalisuudestaan, tyylitajustaan ja suorasanaisista poliittisista kommenteistaan.
Kymmenen päivää ennen vuoden 2003 Irakin invaasiota, päävokalisti Maines kritisoi julkisesti Yhdysvaltain presidentti George W. Bushia. Tapaus aiheutti yleistä pahennusta sekä yleisökadon Dixie Chicksin keikoilla. Yhtye teki aiheesta dokumenttielokuvan nimeltä Dixie Chicks: Shut Up and Sing (2006), jossa seurattiin yhtyeen elämää kolmen vuoden ajan lausunnon jälkeen.
Vuonna 2007 yhtye voitti 13 Grammy-palkintoa ja oli samalla myös ensimmäinen countryyn pohjautuva yhtye, jolla on Grammy-gaalan historiassa ollut kolme albumia ehdolla Vuoden albumiksi.
Kesäkuussa 2020 yhtye vaihtoi nimekseen The Chicks, jäsenten mukaan Yhdysvaltain sisällissodan Etelävaltioihin yhdistyvän Dixie-nimen valinta oli nuoruuden erhe, jota he olivat katuneet jo pitkään.
Diskografia > Albumit

Thank Heavens for Dale Evans (1990)
Little Ol’ Cowgirl (1992)
Shouldn’t a Told You That (1993)
Wide Open Spaces (1998)
Fly (1999)
Home (2002)
Taking the Long Way (2006)
Gaslighter (2020)
Diskografia > Livealbumit

Top of the World Tour: Live (2003)
Playlist: The Very Best of Dixie Chicks (2010)
Essential Dixie Chicks (2010)
DCX MMXVI Live (2017)
Diskografia > Singlet

Home on the Radar Range (1991)
I Can Love You Better (1997)
There’s Your Trouble (1998)
Wide Open Spaces (1998)
You Were Mine (1999)
Tonight the Heartache's on Me (1999)
Let ’er Rip (1999)
Ready to Run (1999)
You Can’t Hurry Love (1999)
Cowboy Take Me Away (1999)
Goodbye Earl (2000)
Cold Day in July (2000)
Sin Wagon (2000)
Without You (2000)
If I Fall You’re Going with Me (2001)
Heartbreak Town (2001)
Some Days You Gotta Dance (2001)
Long Time Gone (2002)
Landslide (2002)
Travelin’ Soldier (2002)
Godspeed (Sweet Dreams) (2003)
Top of the World (2003)
White Trash Wedding (2003)
Tortured Tangled Hearts (2004)
I Hope (2005)
Not Ready to Make Nice (2006)
Lullaby (2006)
Everybody Knows (2006)
The Long Way Around (2006)
The Neighbor (2007)
Aiheesta muualla

Viralliset kotisivut. (englanniksi)
Dixie Chicks Internet Movie Databasessa. (englanniksi)
Dixie Chicks Frequently Asked Questions (Arkistoitu – Internet Archive). (englanniksi)
DixieChicksFans.net (Arkistoitu – Internet Archive). (englanniksi)
The All Inclusive Dixie Chicks. (englanniksi)
Protesting the Dixie Chicks (Arkistoitu – Internet Archive). (englanniksi)
Slandön

Slandön
| --- | --- |
Sijainti:  Södertälje Tukholman läänissä, Södermanland Ruotsi
Saariryhmä:  Slandönin saariryhmä
Vesialue:  Södra Björkfjärden, Mälaren 
Korkein kohta:  57 m mpy. 
| --- | --- |
Asutuskeskukset:  Stora Essingen (kaupunginosa)
muokkaa - muokkaa wikitekstiä - muokkaa Wikidataa
Slandön on Mälarenin saari Ruotsissa Södertäljen kunnassa, joka sijaitsee Tukholman läänissä.
Maantietoa

Saari sijaitsee Mälarenin itäosan etelärannan tuntumassa Södra Björkfjärdenissä. Rantaan, jossa sijaitsee Ekebyn Sandviken, on matkaa 700 metriä. Slandön on keskussaari saariryhmässä, jossa on kolme saarta. Lähinnä rantaa sijaitsee Högholmen ja ulapan puolella Slandökalv. Saaren pituus on 1,8 kilometriä ja leveys on 0,6 kilometriä. Pääsaari on suhteellisen korkea 57 metrin korkeuteen mpy. kohoavalla huipullaan. Saaren kaakkoispäässä on yli 200 metriä pitkä niemi Hasselholmen, jonka kärjestä on parikymmentä metriä Högholmeniin. Jo vuonna 1945 osti ammattiyhdistys Metallavdelningen 30 suuren osan saarta. Metalliosasto möi vuonna 2015 omistuksensa saaresta asuntoyhdistykselle, joka on jakanut maa-alueesta 23 vapaa-ajan asuntoa. Osa saaresta on luonnonsuojelualuetta.
Luontoarvoja

Saareen on merkitty Slandönin luonnonsuojelualue (Slandöns naturreservat, 31 hehtaaria). Saaren korkein mäki ja kummatkin vastarannat kuuluvat yhtenäiseen suojelualueeseen. Myös saaren luoteispäässä on toinen suoljelualue. Ne ovat saaneet suojelupäätöksen hiljattain.
Käännös suomeksi
Tian Zhuangzhuang

Tian Zhuangzhuang Toronton elokuvajuhlat vuonna 2009.
Tian Zhuangzhuang (yksink.: 田壮壮, perint.: 田壯壯, pinyin: Tián Zhuàngzhuàng, s. 23. huhtikuuta 1952 Peking) on kiinalainen elokuvaohjaaja.
Elämäkerta

Hän on kuuluisan näyttelijän ja elokuvaohjaajan Tian Fangin ja Kiinan elokuvastudion johtajan, näyttelijä Yu Lanin poika.
Tian aloitti uransa valokuvaajana on työskennellyt myös maatalouden elokuvastudiolla Kiinassa. Hän valmistui Pekingin elokuva-akatemiasta vuonna 1982, ja useat muut johtajat viidennen sukupolven, mukaan lukien Chen Kaigen ja Zhang Yimoun.
Tia on työnsä vuoksi joutunut kiistaan Kiinan viranomaisten kanssa, erityisesti elokuvien Horse Thief (1984), ja Sininen leija (1993), elokuva tapahtumista Sadan kukan kampanja, Suuri harppaus ja Kulttuurivallankumous vuoksi. Sininen leija esitettiin 1993 Cannesin elokuvajuhlilla ilman Kiinan viranomaisten hyväksyntää. Tian Zhuangzhuangilta on kielletty kymmeneksi vuodeksi elokuvanteko. Vuonna 2002 hän ohjasi elokuvan Kevät pikkukaupungissa, joka perustuu Fei Mun elokuvaan vuodelta 1948. Vuonna 2004 hän teki ensimmäisen  HDTV-dokumentin Kiinassa, elokuvan nimeltään Delamu, jonka aiheena ovat Tiibetin Yunnanin etniset vähemmistöt.
Filmografia

Red Elephant (红象, 1982)
Syyskuu (九月, 1984)
Metsästys Land Act (猎场扎撒, 1985)
Horse Thief (盗马贼, 1986)
Street Players (鼓书艺人, 1987)
Rock nuori tanssija (摇滚青年, 1988)
Temptress Moon (特别手术室, 1989)
Li Lianying, eunukki keisari (大太监李莲英, 1991)
Sininen leija (蓝风筝, 1993)
Kevät pikkukaupungissa (小城之春, 2002)
Delamu' ('茶马古道：德拉姆, 2004)
Go Master (吴清源, 2006)
Warrior ja Wolf (狼灾记, 2009)
Aiheesta muualla

Tian Zhuangzhuang Internet Movie Databasessa. (englanniksi)
Strovíli

| --- | --- |
Muut nimet:  Strofíli (Στροφίλι), Stróvilo (Στρόβιλο)
Sijainti:  38°33′10″N, 26°09′48″E, Chíos Chíos, Pohjois-Egean saaret Kreikka
Saariryhmä:  Pohjoisen Egean saaret
Pinta-ala:  0,05 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Strovíli (kreik. Στροβίλι) eli Strofíli (Στροφίλι) eli Stróvilo (Στρόβιλο) on pieni Kreikan saari, joka kuuluu Pohjoisen Egean saariin ja sijaitsee Chíoksen koillisrannikon edustalla sen ja Oinoússeen välisen salmen kohdalla. Saaren pinta-ala on 0,05 neliökilometriä ja se on asumaton (vuonna 2011). Hallinnollisesti Strovíli kuuluu Chíoksen kuntaan, Chíoksen alueyksikköön ja Pohjois-Egean saarten alueeseen.
The Last Day Before the First

| The Last Day Before the First Bloodpit |
| --- | --- | --- |

Studioalbumin tiedot
 Äänitetty : joulukuu 2008; maaliskuu 2009
 Julkaistu: 13. toukokuuta 2009
 Formaatti: CD
 Tuottaja(t): Lauri Koski
 Tyylilaji: rock
 Kesto: 48.47
 Levy-yhtiö: Backstage Alliance
Bloodpitin muut julkaisut
| Off the Hook 2007 | The Last Day Before the First 2009 |   |
The Last Day Before the First on Bloodpitin kolmas studioalbumi, joka julkaistiin 13. toukokuuta 2009.
Albumilta ei ole julkaistu singlejä, mutta Skeleton Crew -elokuvassa kuultavaan kappaleeseen "For You to Be Safe" on tehty musiikkivideo.
Tuotantotiedot

Albumi on äänitetty Deerhouse studioilla ja Pekan studiolla joulukuusta 2008 maaliskuuhun 2009. Levyn on tuottanut ja äänittänyt Lauri Koski. Koski on myös miksannut albumin, lukuun ottamatta kappaletta "For You to Be Safe", jonka on miksannut Mikko Raita. Levyn on miksannut Svante Forsbäck.
Albumilla esiintyvät Bloodpitin jäsenet: Antti Ravín (laulu), Paavo Pekkonen (kitara), Petri "Pietu" Hiltunen (kitara), Aleksi Keränen (basso) ja Alarik Valamo (rummut). Levyllä esiintyvät vierailijoina myös Lauri Koski, Eero Pekkonen, Jarkko Hassinen ja Toni Suominen.
Albumin kappaleet ovat Bloodpitin jäsenten säveltämiä. Ravín on sanoittanut kappaleet, paitsi kappaleen "Ode for the Killswitch", jonka hän on sanoittanut yhdessä Pekkosen kanssa. Kappaleet on sovittanut Bloodpit yhdessä tuottaja Kosken kanssa.
Levy on julkaistu Backstage Alliance -levymerkille.
Kappaleet

The Price to Pay  –  3 .33
The Beginning of a Fire  –  3 .32
Free to Scream  –  3 .59
Bloodcurdling Dome  –  4 .18
Torn You Within  –  4 .41
Sulfur on My Skin  –  4 .57
In Your Play  –  3 .31
My Escape  –  4 .14
Where've the Good Days Gone?  –  4 .31
For You to Be Safe  –  3 .31
Ode for the Killswitch  –  2 .38
Torpid  –  5 .23
Arvostelut

Desibeli.net:
Nyt.fi:
Rumba: suopea
Soundi:
Speed of Light

| ”Speed of Light” Iron Maiden |
| --- | --- | --- |

Singlen tiedot
 Albumilta: The Book of Souls
 Äänitetty : Guillaume Tell Studios, Pariisi, 2014
 Julkaistu: 14. elokuuta 2015
 Formaatti: CD, digitaalinen
 Tekijä(t): Adrian Smith, Bruce Dickinson
 Tuottaja(t): Kevin Shirley
 Tyylilaji: heavy metal
 Kesto: 05.02
 Levy-yhtiö: Parlophone
Iron Maidenin muut singlet
| ”Satellite 15... The Final Frontier” 2010 | ”Speed of Light” 2015 | ”Empire of the Clouds” 2016 |
Speed of Light on brittiläisen Iron Maiden -yhtyeen kappale ja single vuonna 2015 ilmestyneeltä tupla-albumilta The Book of Souls. Single julkaistiin ennen itse albumia, 14. elokuuta 2015. Digitaalisen formaatin lisäksi ”Speed of Light” julkaistiin CD-singlenä Yhdysvalloissa, missä sen jakelusta vastasi yksinoikeudella Best Buy -kauppaketju.
Kappaleesta tehtiin Llexi Leonin tuottama ja ohjaama musiikkivideo. Yhtye kertoi sen olevan kunnianosoitus videopelien 40-vuotiselle historialle. Iron Maiden julkaisi verkkosivustollaan kappaleen musiikkivideon teemaa mukailevan videopelin.
Singlen sisältö

Speed of Light – 5.02 (säv. Adrian Smith, Bruce Dickinson)
Steven Caulker

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Steven Roy Caulker
Syntymäaika: 29. joulukuuta 1991 (ikä 32)
Syntymäpaikka: Lontoo, Englanti
Pelipaikka: keskuspuolustaja
Pituus: 191 senttimetriä
Seura
Seura: Queens Park Rangers
Pelinumero: 4
Junioriseurat
2007–2009: Tottenham Hotspur
Seurat
| Vuodet | Seura | O | (M) |
| 2009–2013 | Tottenham Hotspur | 7 | (2) |
| 2009–2010 | → Yeovil Town | 44 | (0) |
| 2010–2011 | → Bristol City | 29 | (2) |
| 2011–2012 | → Swansea City | 26 | (0) |
| 2013–2014 | Cardiff City | 38 | (5) |
| 2014– | Queens Park Rangers | 0 | (0) |
| 2015–2016 | →Southampton Fc | 8 | (0) |
| 2016 | →Liverpool Fc | 4 | (0) |
Maajoukkue
| 2012– | Englanti | 1 | (1) |
 Seurajoukkueuran tilastot kattavat vain kansalliset sarjat, päivitetty 12. elokuuta 2017.  Maajoukkueuran tilastot päivitetty 5. heinäkuuta 2014.
Steven Roy Caulker (s. 29. joulukuuta 1991 Lontoo, Englanti) on englantilainen jalkapalloilija. Hän edustaa Englannin mestaruussarjassa pelaavaa Queens Park Rangersiä ja on pelipaikaltaan keskuspuolustaja.
Seurajoukkueura

Caulker on Tottenham Hotspurin kasvatti. Hän kävi lainalla ykkösliigan Yeovil Townissa (2009–2010), mestaruussarjan Bristol Cityssä (2010–2011) ja valioliigan Swansea Cityssä (2011–2012), kunnes pelasi ensimmäisen ottelunsa Tottenham Hotspurin edustusjoukkueessa kaudella 2012–2013. 31.7.2013, Caulker myytiin Cardiff Cityyn 8 miljoonalla punnalla. Caulker teki Cardiff Cityn kanssa neljävuotisen sopimuksen. Caulker pelasi Cardiff Cityssä 38 ottelua kaudella 2013/2014. Queens Park Rangers hankki Caulkerin riveihinsä neljän vuoden sopimuksella  22. heinäkuuta 2014. Siirtosummaa ei julkistettu.
Maajoukkueura

Caulker debytoi Englannin maajoukkueessa 14. marraskuuta 2012 Ruotsia vastaan ja teki samassa ottelussa myös ensimmäisen maalinsa.
Teobromiini

| Teobromiini |
| --- | --- |

Tunnisteet
IUPAC-nimi:  3,7-dimetyylipuriini-2,6-dioni
CAS-numero:  83-67-0
PubChem CID:  5429
SMILES:  CN1C=NC2=C1C(=O)NC(=O)N2C
Ominaisuudet
Molekyylikaava:  C7H8N4O2
Moolimassa:  180,164 g/mol
Sulamispiste:  357 °C
Liukoisuus veteen:  veteen 330 mg/l (25 °C)
Teobromiini (kreik. theos, ’jumala’ ja broma, ’ruoka’) (3,7-dimetyyliksantiini) on alkaloidi, jota on muun muassa kaakaopuun (Theobroma cacao) siemenissä eli myös suklaassa. Se luokitellaan metyyliksantiineihin yhdessä samankaltaisten kofeiinin ja teofylliinin kanssa. Teobromiinin piristävä vaikutus on paljon heikompi kuin kofeiinin. Teobromiini on kofeiinia tehokkaampi diureetti eli virtsanerityksen määrää lisäävä aine.
Teobromiinia on kaakaopuun siementen lisäksi muun muassa matessa, teepensaan lehdissä, kolapähkinöissä sekä pieniä määriä arabiankahvissa.
Historia

Teobromiini eristettiin kaakaopuun siemenistä ensimmäisen kerran vuonna 1841. Myöhemmin Hermann Emil Fischer syntetisoi sitä ksantiinista.[lähde? ]
Teobromiinipitoisuudet

HPLC-menetelmällä analysoituja teobromiinipitoisuuksia: raakakaakao n. 1,89 % (1 890 mg/100 g), tumma suklaa n. 0,46 % (460 mg/100 g), maitosuklaa n. 0,15 % (150 mg/100 g). Koska 12 % kofeiinista metabolisoituu teobromiiniksi ja kupillisessa kahvia on n. 100 mg kofeiinia, saa kupillisesta kahvia n. 12 mg teobromiinia.[lähde? ]
Lääkkeenä

Teobromiinilla on samankaltainen keuhkoputkia laajentava vaikutus kuin teofylliinillä, ja se saattaa siten lievittää hengenahdistusta esimerkiksi astmassa ja keuhkoahtaumataudissa tai parantaa muiden lääkkeiden hoitovastetta.[lähde? ]
Teobromiinia on vuodesta 2010 lähtien myyty yskänlääkkeenä Etelä-Koreassa nimellä AnyCough. Käyttöä yskänärsytystä estävänä lääkkeenä on tutkittu vuodesta 2004, ja Euroopassa on käynnissä viimeinen tutkimusvaihe ennen lääkkeen hyväksyntää työnimellä BC1036. Lääkeyhtiöt Seek ja Pernix ovat huutokaupanneet reseptivapaan lääkkeen kansainvälisiä oikeuksia.päivitettävä
Teobromiini ja kotieläimet

Runsaasti teobromiinia sisältävät tuotteet voivat olla vaarallisia tai jopa tappavia kotieläimille. LD50 painokiloa kohden on 300 mg koiralle ja 200 mg kissalle. Myös villieläinten on raportoitu kuolleen teobromiinimyrkytykseen. Myrkyllisyys johtuu eläinten saaman teobromiinin hitaasta metaboliasta. Koirilla puoliintumisaika on 17,5 tuntia; vakavissa tapauksissa myrkytysoireita voi olla jopa 72 tuntia. 20 kg painava koira voi saada myrkytysoireita syötyään 240 g tummaa suklaata. Kissoilla myrkytys voi esiintyä koiria pienemmillä annoksilla; kissoilla on kuitenkin pienempi halu syödä suklaata, koska ne eivät voi maistaa makeaa.
Aiheesta muualla

PubChem: Theobromine (englanniksi)
DrugBank: Theobromine (englanniksi)
Human Metabolome Database: Theobromine (englanniksi)
Food Component Database (FooDB): Theobromine (englanniksi)
KEGG: Theobromine (englanniksi)
ChemBlink: Theobromine (englanniksi)
Liber Herbarum II: Luettelo teobromiinia sisältävistä kasveista
Dr. Duke's Phytochemical and Ethnobotanical Databases: Theobromine (englanniksi)
Bristol University School of Chemistry, Molecule of the Month: Theobromine (englanniksi)
Suaniitti

| Suaniitti |
| --- | --- |
 Suaniittinäyte Kiinasta
Kemialliset ominaisuudet
Kemiallinen kaava:  Mg2B2O5
Fysikaaliset ominaisuudet
Väri:  valkea, vaaleanharmaa tai kirkas
Asu:  sälömäisestä kuitumaiseen
Kidejärjestelmä:  monokliininen
Optiset ominaisuudet
Kiilto:  silkki- tai helmiäiskiilto
Suaniitti (Mg2B2O5) on boraattimineraali, joka on kemiallisesti magnesiumin ja diboraatti-ionin yhdiste. Kidejärjestelmältään suaniitti on monokliininen. Suaniitin asu vaihtelee sälömäisestä kuitumaiseen ja sillä on yksi etevä lohkeavuussuunta. Väriltään suaniitti on valkeaa, vaaleanharmaata tai läpinäkyvää ja sen kiilto vaihtelee silkkiäisestä helmiäismäiseen.
Suaniittia on löydetty Pohjois-Koreasta, Kiinasta, Japanista, Venäjältä ja Romaniasta. Suaniittia löydettiin ensimmäisen kerran Pohjois-Koreasta noin 75 km Pjongjangista kaakkoon ja mineraali on nimetty löytöpaikkansa mukaan.
Suadag

| Суадаг |
| --- | --- |

Valtio:  Venäjä
Tasavalta:  Pohjois-Ossetia-Alania
Piiri:  Alagirin piiri
Hallinto:  
 – Hallinnon tyyppi:  Kylä
Aikavyöhyke:  UTC+3
 – Kesäaika:  UTC+4
Infobox OKVirheellinen NIMI-arvo: 
Suadag (ven.  ja oss. Суадаг) on kylä Alagirin piirin pohjoisosassa Pohjois-Ossetia-Alaniassa Venäjällä. Suadagin naapureina on lännessä piirin pääkaupunki Alagir ja idässä Hataldonin kylä.
St Catherine’s College (Oxford)

| St Catherine’s College |
| --- | --- |
  

Perustettu:  1962
Opiskelijoita:  499
Jatko-opiskelijoita:  250
Sijainti:  Oxford, Englanti  Yhdistynyt kuningaskunta
Osoite:  Oxford OX1 3UJ
Yhteistyö:  Robinson College (Cambridge)
Sivusto:  www.stcatz.ox.ac.uk
St Catherine’s College on yksi Oxfordin yliopiston 38 collegesta. Se perustettiin vuonna 1962.
Collegea edelsi vuonna 1868 perustettu, nimellä St Catharine’s Club tunnettu instituutio, jonka tarkoituksena oli mahdollistaa opinnot Oxfordissa niille opiskelijoille, joilla ei ollut varaa opiskella college-järjestelmän puitteissa. Vuonna 1919 sovittiin, että nimen kirjoitusasu on St Catherine’s Club, mahdollisesti erotukseksi Cambridgen yliopiston lähes samannimisestä collegesta. Instituution nimi oli St Catherine’s Society vuodesta 1931.
Tanskalaisen arkkitehdin Arne Jacobsenin valinta collegen ensimmäisten rakennusten suunnittelijaksi herätti keskustelua. Vuonna 1974 St Catherine’s College oli niiden viiden ensimmäisen Oxfordin collegen joukossa, jotka alkoivat hyväksyä sekä nais- että miesopiskelijoita. Vuoteen 1978 mennessä St Catherine’s College oli kasvanut Oxfordin collegeista suurimmaksi.
College on nimetty Pyhän Katariina Aleksandrialaisen mukaan.
Aiheesta muualla

Kuvia tai muita tiedostoja aiheesta St Catherine’s College (Oxford) Wikimedia Commonsissa
Oxfordin yliopiston colleget
All Souls
Balliol
Brasenose
Christ Church
Corpus Christi
Exeter
Green Templeton
Harris Manchester
Hertford
Jesus
Keble
Kellogg
Lady Margaret Hall
Linacre
Lincoln
Magdalen
Mansfield
Merton
New
Nuffield
Oriel
Pembroke
Queen’s
St Anne’s
St Antony’s
S Catherine’s
St Cross
St& Edmund Hall
St Hilda’s
St Hugh’s
St John’s
St Peter’s
Somerville
Trinity
University
Wadham
Wolfson
Worcester
Surfer Girl (kappale)

The Beach Boysin Surfer Girl on Brian Wilsonin säveltämä ja laulama balladi vuodelta 1963. Kappale on Brian Wilsonin uran ensimmäisiä sävellyksiä, vaikka se julkaistiin vasta samannimisellä, yhtyeen kolmannella levyllä. Kyseessä on myös ensimmäinen Beach Boysin laulu, jonka tuottajaksi on virallisesti merkitty Brian Wilson. Tästä eteenpäin aina 1960-luvun loppupuolelle saakka Brian toimi yhtyeen taiteellisena johtajana.
Spektri (albumi)

| Spektri Janna |
| --- | --- | --- |

Studioalbumin tiedot
 Julkaistu: 28. syyskuuta 2018
 Tyylilaji: pop
 Levy-yhtiö: Universal Music
Listasijoitukset
  6. (albumilista)    9. (fyysinen albumilista)
Jannan muut julkaisut
| Janna 2014 | Spektri 2018 | Ihminen 2024 |
Singlet albumilta Spektri
 ”Anna mä puhallan” Julkaistu: 12. lokakuuta 2016  ”Mitä jos” Julkaistu: 17. toukokuuta 2017  ”Vaikee mut oikee” Julkaistu: 11. elokuuta 2017  ”Tahdon” Julkaistu: 18. lokakuuta 2017  ”Täyteen vaan” Julkaistu: 23. helmikuuta 2018  ”Mustis” Julkaistu: 23. helmikuuta 2018  ”Sateet” Julkaistu: 23. helmikuuta 2018
Spektri on  Jannan neljäs albumi, joka julkaistiin 2018.
Kappaleet

Tahdon – 3.20
Hiljaa – 3.38
Vahinko kiertämään – 3.33
Täyteen vaan – 3.59
Huomenna – 3.12
Sydän auki – 3.35
Vaikee mut oikee – 3.01
Anna mä puhallan – 3.28
Vain luoja tietää – 3.08
Mustis – 3.18
Mitä jos – 2.52
Sateet – 3.43
Arvostelut

Soundi:
Suomen koronavirusstrategia

Suomen koronavirusstrategia tarkoittaa peruslähestymistapaa, jolla Suomi käsitteli vuonna 2020 alkanutta koronaviruspandemiaa.
Alussa Suomi pyrki karanteenein rajaamaan taudin. Tämä epäonnistui, koska kaikkia tartuntaketjuja ei kyetty jäljittämään. Muutenkin alkuvaihe oli haparoivaa: oireettomat ulkomaalta palanneet levittivät tautia pitkään. Kun koronavirustapausten määrä alkoi kasvaa, Suomi alkoi maaliskuussa erilaisin tiukkojen rajoituksin hillitsemään taudin leviämistä. Rajoitukset vahingoittivat taloutta, mutta ne taittoivat tautiaallon. Huhti-toukokuussa Suomi siirtyi niin sanottuun "hybridistrategiaan". Se perustuu testaamiseen, jäljittämiseen, eristämiseen ja sairaiden hoitoon. Hybridistrategia on ikään kuin "kultainen keskitie", jota noudattamalla hallitus pyrki hidastamaan koronaviruksen etenemistä, mutta pitämään yhteiskuntaa tautitilanteen sallimalla tavalla avoinna. Kriitikoiden mukaan Suomi tavoitteli nyt käytännössä Ruotsin tavoin niin sanottua laumasuojaa, minkä Terveyden ja hyvinvoinnin laitos ja hallitus kiistivät toukokuussa. Kasvomaskien käyttö herätti paljon keskustelua, mutta niiden käyttöä ei suositeltu, sillä niiden vaikutusta pidettiin tällöin yhdentekevänä.
Elo- ja syyskuussa näkyi merkkejä ulkomaanmatkojen avaamisen aiheuttaman mahdollisen uuden aallon noususta. Hybridistrategian puutteet tulivat nyt näkyvästi esille testaus- ja jäljityskyvyn riittämättömyytenä. Tautimäärä lisääntyi syyskuun lopussa, minkä ajateltiin vievän uusiin rajoituksiin. Monia uusia rajoituksia ja varautumisia niihin tulikin marraskuun 2020 ja tammikuun 2021 välisenä aikana. Rokotukset alkoivat vuoden 2020 lopussa, mutta ne edistyivät hitaasti rokotteiden vähyyden vuoksi. Hallitus määräsi helmikuun lopussa maaliskuulle laajan kolmen viikon sulun nille alueille, joilla tautitilanne on kohtalainen tai paha.
Strategia

Alussa tartuntaketjuja pyrittiin jäljittämään ja eristämään potilaat. Tämä oli pian mahdotonta taudin nopean leviämisen vuoksi.
THL luultavasti tavoitteli laumasuojaa sairastamisen kautta. Britannian hallitus oli aikeissa antaa viruksen levitä väestöön ilman suuria rajoituksia ja luottaa laumasuojastrategiaan. Suunnitelma muuttui kuitenkin, kun brittiläisen yliopiston Imperial Collegen tutkijat laskivat sen voivan johtaa satojentuhansien ihmisten kuolemaan. Suomen laumasuojan kaltainen strategia erosi Britanniaan kaavaillusta laumasuojastrategiasta siten, että taudin leviämistä hidastetaan, jotta vältettäisiin terveydenhuollon hoitokyvyn romahtaminen.
THL arvioi maaliskuun alussa koronaviruksen kuolleisuuden olevan vain noin 0,1 prosenttia, joka vastaa kausi-influenssaa. Lukema oli liian alhainen. Keväällä oli laajalti puutetta suojavarusteista, jota julkisen terveydenhuollon henkilökunnan maskipakko pahensi. Suomi turvautui maaliskuussa tiukkoihin rajoitustoimiin, joiden tarkoitus oli estää Kiinassa ja Italiassa tapahtunut sairaanhoitojärjestelmän ylikuormittuminen ja halvaantuminen, joka oli nähty mm. Kiinassa ja Italiassa.
Helsingin ja Uudenmaan sairaanhoitopiirin infektiosairauksien ylilääkäri Asko Järvinen esitti 23. huhtikuuta, että rajoituksia tulee purkaa ja epidemian leviämistä kiihdyttää, jotta se väestönosa, ”jolle tauti todennäköisimmin ei ole vaarallinen eli lapset, nuoret, aikuiset” saadaan sairastamaan, jonka kautta heille kehittyisi immuniteetti virusta vastaan.
Pääministeri Sanna Marin sanoi 15. toukokuuta, että Suomi ei tavoittele laumasuojaa sairastamisen kautta. Marin sanoi, että laumasuoja tulee vain toimivan rokotteen kautta.
22. huhtikuuta hallitus ilmoitti siirtymisestä hybridistrategiaan, joka perustuu tartuntojen testaamiseen, jäljittämiseen, eristämiseen ja hoitamiseen.